Wirt il-Qrendin Is-sena l-oħra kelli l-okkażjoni li niġi l-Qrendi għall-ġimgħa kulturali li saret f'Novembru. Kienet okkażjoni tabilħaqq interessanti li fiha saru ċelebrazzjonijiet marbuta ma' bosta aspetti tal-ħajja tal- poplu tagħna. In-nies apprezzat dawn l-attivitajiet u dan deher ċar bl-attendenza matul il-ġimgħa. F'din il-ġimgħa ġie wkoll imfakkar ir-restawr ta' l-orgni l-qadim tal-knisja parrokkjali u ta' l-erba' kappelli filjali li jinsabu fil-limiti ta' din il-parroċċa. Ix-xogħol fuq dan ir-restawr kien beda żmien ilu u f'din il-ġimgħa, il-Qrendin, u magħhom Maltin oħra raw ir-riżultat tal-ħidma. Personalment tkellimt fuq dawn l-erba' kappelli, fil-knisja ta' Santa Katarina. L-attendenza kienet tabilhaqq sodisfaċenti u l-istess l-interess qabel u wara l-laqgħa u għalhekk ħsibt li jkun xieraq li f'din il-kitba naraw fil- qosor xi ġrajjiet dawn il-kappelli. Il-bidu ta' din il-knisja jmur lura għas-seklu dsatax u nbniet minn Beneditt Camilleri flok oħra aktar qadima. Il-faċċata tagħha hi tipika ta' dawk iż-żminijiet jiġifieri faċċata lixxa, b'kampnar fin-nofs u tieqa tonda fin-nofs tagħha maħsuba u mfassla biex iddawwal il-knisja. Fl-1876 saru xi tibdiliet fiha, infetħu ż-żewġt itwieqi fil-faċċata, sar portiku fuq il-bieb maġġur min-naħa ta' ġewwa, tpitter is-saqaf u saret għamla ta' prospettiva għall-kwadru titulari. Għall-arkitettura tagħha din il-knisja dejjem ġibdet l-attenzjoni ta' l-istudjużi ta' l-arkitettura fosthom tal-Professur Quintin Hughes li kkummenta dwarha fl-ewwel studju tiegħu dwar l-arkitettura tal-gżejjer f tagħna. Din il-knisja għamlet żmien mitluqa iżda f'dawn l-aħħar snin ġiet JB irrestawrata u mogħtija d- dehra li għandha llum. Dan ir-restawr sar għal skop qaddis, li tkun ċentru ta' qima ewkaristika u għalhekk din il-knisja tkun miftuħa kuljum, filgħodu u filgħaxija għall-adorazzjoni perpetwa. Il-knisja ta' San Mattew hi waħda mill-aktar knejjes interessanti li nsibu fil-gżejjer tagħna, l-ewwelnett minħabba l-ġrajja marbuta magħha li tmur lura sew fis-snin,u li magħha hemm marbuta l-knisja l-qadima, u t-tieninett minħabba l-knisja l-kbira mibnija bejn l-1674 u l-1683 fi żmien il-kappillan Formosa. l Fil-gwerra ġarrbet bosta ħsarat, iżda meta din intemmet il-partijiet imġarrfa reġgħu nbnew mill-ġdid kif kienu taħt it-tmexxija tal-perit Salvinu Privitera. Fil-knisja wieħed jista' japprezza bosta ħwejjeġ artistiċi u interessanti, fosthom il-kwadru titulari, attribwit lil Giuseppe D' Arena. Għaqda Mużikali Lourdes — Qrendi 127- L-I Artistiku wkoll huma l-altar, il-kwadru tal-Madonna tar-Rużarju u bosta kwadri oħra li wħud minnhom jidhru li huma xogħol ta' artisti Maltin. Il-knisja ta' Sant'Anna nbniet bħala radd il-ħajr minn Giovanni Schembri fis-seklu sittax wara li kien irnexxielu jeħles mill-gwaj ta' l-Assedju l-Kbir ta' l-1565. Barra l-bini tagħha, dan il-benefattur, ħalla wkoll ġidu lil din il-knisja skond kif jidher fl-atti tan-nutar Ġulinu Briffa tas- 17 ta' Settembru ta' l-1585. Maż-żmien il-knisja ġiet ipprofanata iżda fl-1796 inbniet il-knisja li naraw illum. Il-kwadru titulari ta' din il-knisja, li jidher li hu xogħol Malti ta' dawk iż-żminijiet, jirrappreżenta lill-qaddisa toffri tuffieħa lil Ġest Bambin. Il-knisja fiha bosta Ex Voti mogħtija lill-qaddisa bħala ħajr wara xi grazzji straordinarji li kienu nqalgħu. Biex ikompli jqajjem din id-devozzjoni lejn Sant' Anna, fl- 1892, Dun Ġwann Farrugia waqqaf statwa sabiha tal-ġebel tal- qaddisa qrib din il-knisja. Din il-knisja hi waħda mill-eqdem knejjes ta' Santa Katarina fil-gżejjer tagħna, kemm hu hekk meta Monsinjur Pietro Duzina żar il-gżejjer tagħna fl-1575, ħalla rapport dwarha. Fl-1624 ġiet ipprofonata u flokha nbena salib tal- ġebel bħala tifkira, iżda ftit wara, Beneditt Camilleri reġa' daħal għall-ispejjeż tal-bini tagħha. Din bniha ftit 'il bogħod minn fejn kienet il-knisja oriġinali u żejjinha b'dak kollu li kien meħtieġ. Kull Novembru u qrib tagħha waqqaf ukoll ċimiterju. Minn ġewwa l-knisja hi mżejna b'saqaf tond. Il- kwadru titulari, għalkemm ma fih ebda valur artistiku, jidher li fih valur storiku. Hu kwadru storiku li fih jidhru ż-żewġ benefatturi li ħallsu għalih impittra fiż-żewġ irkejjen ta' isfel. Din kienet knisja oħra magħluqa u mitluqa u kważi minsija, iżda llum, permezz tar-restawr li sar fiha, reġgħet irxuxtat mill-ġdid. Dawn l-erba' kappelli huma monumenti żgħar ta' mħabba marbuta ma' ġrajjiet il-Qrendi.